CELEX: 62013CN0079
Language: lv
Date: 2013-02-15 00:00:00
Title: Lieta C-79/13: Lūgums sniegt prejudiciālu nolēmumu, ko 2013. gada 15. februārī iesniedza Arbeidshof te Brussel (Beļģija) — Federaal agentschap voor de opvang van asielzoekers/Selver Saciri u.c.

20.4.2013   
            
            
               LV
            
            
               Eiropas Savienības Oficiālais Vēstnesis
            
            
               C 114/26
            
         Lūgums sniegt prejudiciālu nolēmumu, ko 2013. gada 15. februārī iesniedza Arbeidshof te Brussel (Beļģija) — Federaal agentschap voor de opvang van asielzoekers/Selver Saciri u.c.
   (Lieta C-79/13)
   2013/C 114/40
   Tiesvedības valoda — holandiešu
   
      Iesniedzējtiesa
   
   
      Arbeidshof te Brussel
   
   
      Lietas dalībnieki pamata procesā
   
   
      Prasītāja: Federaal agentschap voor de opvang van asielzoekers
   
   
      Atbildētāji: Selver Saciri, Danijela Dordevic, Danjel Saciri (ko pārstāv Selver Saciri un Danijela Dordevic), Sanela Saciri (ko pārstāv Selver Saciri un Danijela Dordevic), Denis Saciri (ko pārstāv Selver Saciri un Danijela Dordevic), Openbaar Centrum voor Maatschappelijk Welzijn van Diest
   
   
      Prejudiciālie jautājumi
   
   
               1.
            
            
               Vai dalībvalsts, ja tā izvēlas nodrošināt uzņemšanas materiālos nosacījumus atbilstoši Padomes 2003. gada 27. janvāra Direktīvas 2003/9/EK, ar ko nosaka obligātos standartus patvēruma meklētāju uzņemšanai (1), 13. panta 5. punktam finansiāla pabalsta formā, turklāt ir atbildīga arī par to, ka patvēruma meklētājam jebkādā formā tiek nodrošināti šīs direktīvas 13. panta 1. un 2. punktā un 14. panta 1., 3., 5. un 8. punktā paredzētie obligātie aizsardzības standarti?
            
         
               2.
            
            
               Vai Direktīvas 2003/9 13. panta 5. punktā paredzētais finansiālais pabalsts no patvēruma un uzņemšanas pieteikuma brīža ir jānodrošina no šīs direktīvas 5. panta 1. punktā paredzētā termiņa beigām vai no cita brīža? Vai finansiālajam pabalstam ir jābūt tik lielam, ka tas ļauj patvēruma meklētājam, ja dalībvalsts vai tās norādīta iestāde nenodrošina uzņemšanas materiālos nosacījumus, rūpēties par savu apmešanos katrā ziņā pašam, vajadzības gadījumā — viesnīcā, līdz brīdim, kad viņam tiek piedāvāts pastāvīga izmitināšana vai viņš pats sev var nodrošināt apmešanās vietu uz ilgāku laikposmu?
            
         
               3.
            
            
               Vai ar Direktīvu 2003/9 ir saderīgs, ja dalībvalsts nodrošina materiālo uzņemšanu tikai, ciktāl šo uzturēšanos var nodrošināt valsts radītas uzņemšanas struktūras, un patvēruma meklētāji, kas tajās neatrod vietu, tiek nosūtīti tālāk sociālās palīdzības, kas pienākas visiem šīs valsts iedzīvotājiem, saņemšanai, bet nepastāv vajadzīgās tiesību normas un struktūras, kas sniegtu iespēju pašas valsts neradītām iestādēm īsā termiņā nodrošināt cilvēka cienīgu uzņemšanu?
            
         
      (1)  Padomes Direktīva 2003/9 (OV L 31, 18. lpp.).